Canadieren giver solokoncert i Aalborghallen 30. maj.

1187 heldige publikummer vil 30. maj kunne opleve en akustisk solokoncert med Bryan Adams. Aalborg er med på turneen The Bare Bones Tour, som sidste år omfattede tre totalt udsolgte koncerter i Danmark. Koncerten omfatter akustiske versioner af Bryan Adams' store hits gennem 30 år og stemmen selv griber både mundharmonika og guitar til koncerten, mens også en pianist er med til at fylde lydrummet. De 1187 billetter sættes til salg 10. februar klokken 10.